**សម្ភាសរបស់ឈ្មោះ ឆេង សុខុម**

ក៖ អ្នកសម្ភាសឈ្មោះ : ហេង សុជីវី ​​ ​ ​ ខ៖ អ្នកត្រូវបានគេសម្ភាសឈ្មោះ ឆេង សុខុម

**ពត៌មានសង្ខេបឈ្មោះ ឆេង សុខុម**

*អ៊ំស្រី ឆេង សុខុម មានមុខរបរជាអ្នកលក់កាហ្វេទឹកកនិងភេសជៈ អូសរទេះនៅតាមផ្លូវ គាត់មានទីតាំងលក់ជាក់លាក់! នៅមុខវត្តទឹកថ្លាជារៀងរាល់ថ្ងៃ តែនៅកាលពីមុនអ៊ំបានលក់ឈូក លក់ម្ជូរ ជាដើម ។ អ៊ំស្រីអត់មានឪពុក អត់មានម្តាយ អត់មានបងប្អូននោះទេតាំងពីនៅតូចហើយអត់បានចូលរៀនទៀត ព្រោះជាកូនកំព្រា ពេលដឹងក្តីមកចូលសម័យប៉ុលពត ឪពុកម្តាយអ៊ំស្រីបែកគ្នា រហូតបានអ៊ំស្រីរស់នៅជាមួយនឹងឪពុក ហើយគាត់ក៏មានគ្រួសារមួយទៀត រហូតបានអ៊ំបានរៀបការ នៅអាយុ២៦ឆ្នាំ ជាមួយនិងស្វាមី២២ឆ្នាំ ដែលទើបតែសឹងពីបួស ព្រោះអ៊ំស្រីគិតថា ប្រហែលជាមនុស្សល្អហើយទោះមិនដែលស្រលាញ់គ្នាក៏ដោយ ចឹងអាចផ្ញើជីវិតបាន តែក្រោយមកអ៊ំស្រីមានកូនស្រី ហើយដល់មានកូនប្រុសក្រោយ ស្រាប់តែស្វាមីអ៊ំមានស្រីក្រៅ រហូតលែងលះជាមួយនិងអ៊ំស្រី ទុកអោយអ៊ំទទួលបន្ទុកចិញ្ចឹមកូនម្នាក់ឯង។អ៊ំស្រីប្រើជីវិតនិងពេលវេលាទាំងអស់របស់ខ្លួន ខិតខំរកស៊ីលក់ដូរព្រោះអ៊ំស្រីអត់រៀនសូត្រនោះទេ គ្មានជម្រើសទៅធ្វើការងារល្អដែលគេប្រើអក្សរ។ រាល់ថ្ងៃអ៊ំស្រីរស់នៅផ្ទះជួលគេជាមួយកូន២នាក់ ដោយលំបាកវេទនា ជួនកាលអ៊ំអង្គុយយំព្រោះតូចចិត្តខ្លួនឯងពេកអ៊ំថា៖ មានកូនដែលតែនិយាយទៅមិនស្តាប់ អត់ចេះលើកទឹកចិត្តម្តាយអោយមានកំលាំងចិត្តសោះ បែរជានិយាយថាអោយវិញ។ អ៊ំស្រីដល់ថ្នាក់ធ្លាប់គិតចង់សម្លាប់ខ្លួនឯងទៀតផងដោយសារគិតរឿងទាំងអស់ហ្នឹង។ ជាចុងក្រោយអ៊ំបាន សូមផ្តែផ្តាំដល់កូនចៅ អោយធ្វើបុណ្យទាន់ខែភ្លឺ គឺមានន័យថា អោយធ្វើបុណ្យជាមួយឪពុកម្តាយ ទាន់គាត់នៅរស់រាន្តមានជីវិត កុំចាំគាត់ស្លាប់បាត់ទើបធ្វើបុណ្យអុជធូកទាន នៅវត្ត! គឺនៅខែងងឹតវា មិនដឹងថាបានដល់គាត់អត់នោះទេ។ អ៊ំស្រីមានក្តីប្រាថ្នាចង់អោយកូនៗ ចេះគោរពស្រលាញ់ម្តាយឪពុកទោះបីជាគាត់ក្រៗក៏ដោយ តែគាត់ជាអ្នកផ្តល់កំណើតអោយ គាត់ក៏មិនចង់ក្រលំបាកវេទនាចឹងដែរ ។*

ក៖ ចាសជម្រាបសួរម៉ាក់អ៊ុំ! ចាសនៅថ្ងៃនេះ ខ្ញុំមានឱកាសមកសម្ភាសម៉ាក់អ៊ុំ ហើយថ្ងៃសម្ភាស គឺនៅថ្ងៃទី២៤ ខែ៩ ឆ្នាំ២០១៨ ហើយខ្ញុំធ្វើការស្មគ្រចិត្តនៅគម្រោងBYU នៅអាមេរិក ហើយគម្រោងសាលាហ្នឹងចង់ជួយចង់ក្រងពង្សប្រវិត្តខ្មែរតាំងពីមុនមកដល់ឥឡូវហ្នឹង ដើម្បីអោយកូនចៅជំនាន់ក្រោយ គេបានសិក្សា ស្រាយជ្រាវពីបទពិសោធន៏របស់គាត់ចឹងណា!​ចាសហើយម៉ាក់អ៊ុំមានឈ្មោះអ្វីដែរ?

ខ៖ ឈ្មោះ ឆេង សុខុម!

ក៖ ឈ្មោះហ្នឹងមានត្រូវ ជាមួយនឹងអត្តសញ្ជាប័ណ្ណម៉ាក់អ៊ុំដែរអត់ទាំងនាមត្រកូលណា?

ខ៖ ត្រូវៗ តាំងពីកំណើតតែម្តង

ក៖ អូ

ខ៖ ដល់ពេល គេហៅរាល់ថ្ងៃ ម៉ាក់វាសនា ព្រោះកូនឈ្មោះ វាសនា ហ្នឹងហើយ តែរាល់ថ្ងៃនៅ២នាក់កូនពៅនោះទេ! ប្តីលែងចោល តាំងពីមុន ប្តីធ្វើសំណង់ អត់មានផ្ទះនៅរាល់ថ្ងៃនោះទេ រាល់ថ្ងៃនៅផ្ទះជួល ចឹងរាល់ថ្ងៃហ្នឹងមានកូនកំលោះ១ហ្នឹង ចឹងរាល់ថ្ងៃដាក់អោយលក់កាហ្វេនៅការ៉ាសាំងតេលានុងគេទើបតែធ្វើរួចហ្នឹងទៅ ហើយលក់ការហ្វេ ជិះម៉ូតូដើរលក់ការហ្វេហ្នឹង ហើយដល់កូនហ្នឹង ដល់ចូលឆ្នាំខ្មែរអាយុ២០ហើយណា រាល់ថ្ងៃហ្នឹងនៅ២នាក់កូនកំលាំងហើយនិងកូនស្រី១នាក់ហ្នឹងគេភ្ជុំ ពេលចូលឆ្នាំគេមិនដែលមកនោះទេ គេនៅជាមួយឪគេនោះហ៎ ហើយកូនប្រសារ គេតេមករាល់ថ្ងៃហ្នឹង ២នាក់កូនពៅហ្នឹងរាល់តែថ្ងៃ! លក់កាហ្វេហ្នឹងទៅ កាលពីមុនលក់នៅតេលា គេអាណិត គេអោយលក់ចឹងទៅ ហើយដល់ពេលតេលាចប់ចឹងទៅ នៅអគ្គនាយកចឹងទៅ បានលោកអោយដាក់នៅតាមដើមត្នោតហ្នឹង ហើយលោកដាក់បច្ច័យទារ១៥រៀល ថាកូនអើយយក១០រៀលបានហើយ តែលោកអត់ព្រមនោះទេ យក១៥ម៉ឺន នេះបច្ច័យនៅឯហ្នឹងណា លក់ថ្ងៃ២គាត់យកថ្ងៃ២០ ហើយដល់ពេលឥឡូវថ្ងៃ២៤ហើយ តែអត់ទាន់យកបច្ច័យ កាលមុនខ្ញុំលក់នៅលើហ្នឹង ខាងចិនវៀតណាមហ្នឹង គេដេញអត់អោយលក់ទេ តែពួកខាងពូលីសអីហ្នឹង ស្គាល់តាមតេលាចឹងពេលក្បួនស្តេចមកម្តងៗគាត់រុញអោយចូលតេលាចឹងទៅ តែនេះខាងក្នុងគេដេញ គេអត់អោយខ្ញុំលក់នោះទេ ខ្ញុំលក់កាហ្វេហ្នឹង លក់១ថ្ងៃបាន៥ម៉ឺន៦ម៉ឺន បូននឹងអាអូនទៅមួយថ្ងៃ១០ម៉ឺនបានរួចថ្ងៃផ្ទះជួលផង ថ្លៃផ្ញើរទេះផង ណាកូនណា ជំងឺម៉ាក់មើលថ្នាំផងអីចឹងទៅណា ខ្សោយបេះដូង អើយលើសឈាម ជាតិអាស៊ីតចឹងទៅណា ហ្នឹងហើយរាល់ថ្ងៃចិញ្ចឹមហ្នឹង រាល់ថ្ងៃគ្មានបងគ្មានអីនោះទេ មានតែ២នាក់កូនហ្នឹងហើយ កាលជំនាន់ពីមុនមកម៉ាក់មេម៉ាយ ម៉ាក់ទូម្ជូលក់ ទូលលក់នុងផ្ទះនៅជិតផ្ទះនិគវន្ត ដល់ពេលផ្ទះជិតវត្តនិគវន្តចឹងទៅ​ជួលផ្ទះគេហ្នឹង គេឃើញអាណិត កូនរបស់ខ្ញុំឈ្មោះគេហៅថាស្រីម៉ៅនោះទេ ស្រីនុងមីបង ស្នា គេហៅស្រីម៉ៅតែឈ្មោះ ស្រីលាប ចាសឈ្មោះវា នួន វ៉ាន់នីនោះទេ តែគេហៅថាស្រីលាបៗនោះទេ ជួលផ្ទះនៅម្តុំវត្តនិគវន្ត អត់ដល់កន្លែងឆេះនោះទេ មកដល់កន្លែងនេះវិញ ដល់ពេលជួលចឹងទៅ គេអាណិតចឹងទៅ គេជួលអោយទាំងទឹកទាំងភ្លើងគឺតែ៥ម៉ឺននោះទេផ្ទះហ្នឹង ពេលភ្លៀងមកកូនអើយ វាលិចក្បាលត្រឹមៗជង្គង់ចឹងទៅ ចេះតែនៅចឹងទៅ នៅទូលម្ជូរលក់! លក់ជាធម្មតាងើបពីយប់ឡើងម៉ោង៣អីចឹង ដល់ម៉ោង៤ទៅផ្សារដើមគទៅទិញពុទ្រ្ធា វាមានគ្រប់មុខ វាមានមុខខ្មែរអីចឹងណា យកមកចិតលក់ ដល់ពេលលក់ចឹងទៅទូរដើរលក់នៅផ្សារសាមគ្គី អ្នកណានៅផ្សារដើមគគីនោះអ្នកណាក៏ស្គាល់ខ្ញុំដែរថា ម៉ាក់អាស្នានោះទាំងអស់ ហើយខ្ញុំលក់នៅតែផ្សារសាមគ្គីនោះទេ នៅយូរហើយ! ដល់ពេលចឹងទៅ ខ្ញុំក៏ចាក់សោរនៅក្នុងផ្ទះ ហើយបានចាស់ៗថា អឺយ! ខុំអើយដើរចាក់សោរអោយកូនផង ខ្លាចមានបញ្ហាភ្លើងឆេះអីចឹងទៅ ខ្លោចកូនអស់ហើយ ចឹងក៏យកកូនមក ទូលអាវភ្លៀង ចុះមេឃភ្លៀងណាកូន! ដល់ពេលចឹងទៅខ្លាចចឹងទៅក៏យកកូនចឹងទៅ ដល់យូរចឹងទៅលក់ម្ជូរចឹងទៅ ខ្ញុំលក់អំបិលលីងអីឆ្ងាញ់ខ្ញុំធ្វើអីស្រូសតំបែកអីចឹងទៅ! ដល់ពេលចឹងទៅលំបាកពេកក៏ឈប់លក់ ដល់ចឹងទៅក៏ឈប់លក់ទៅ ហើយលក់ម្ជូរអីចឹងទៅ ដូចថាពួកស្ទាវរកធ្វើបាបយប់ឡើងចឹងទៅ ពិបាកក្រោកងើបយប់ទៅ ក៏ឈប់លក់ម្ជូរចឹងទៅ ក៏ទៅធ្វើការអោយគេលក់កាហ្វេនៅអើយ ក្បាលមាន់ចែវនោះនៅក្បាលមាន់ចែវ​ ម្តុំផ្សារដើមគនោះ នៅផ្សារនាគមាសន៎ ទៅលក់កាហ្វេចឹងទៅ គេបង្ហាត់ចឹងទៅ បង្រៀនកាហ្វេចេះលាយចេះអីចឹងទៅ រុញកាហ្វេដើរលក់ចឹងទៅ រុញកាហ្វេដើរលក់ទាល់តែអាអូននៅតូច បានត្រុកៗនៅតាមផ្លូវហ្នឹងដើរដល់ផ្សារមាន់អាំង ផ្សារព្រលឹមឡើងចឹងទៅ ផ្សារពោធិចិនតុង ផ្សារជេនជូរី ផ្សារដីហ៊ុយ ផ្សារតាលោបែក ផ្សារសាមគ្គី ហើយនិងអើយ ជួនកាលដល់វត្តភ្នំអីហ៎ រុញកាហ្វេដើរលក់ហ៎ ទើបតែពេលឥឡូវហ្នឹងអត់មានកន្លែងដើរលក់ទៅ ក៏កូនវាធំហើយថាម៉ាក់អើយម៉ាក់ឯងចាស់ហើយ ដល់ចឹងជូនបច្ច័យលោកទៅ ៥ម៉ឺនទៅ លក់នៅហ្នឹងទៅ ដល់ពេលតែម៉ូយគេដឹងគេមកហើយ លក់បាន! តែថាថ្ងៃអាទិត្យឡើងពួកសំណង់នេះគេអត់លក់ចឹងទៅ លក់បាន២ទៅ៣ម៉ឺន ហើយបើជាគេលក់ដែរ ជួនកាលអត់បាននោះទេ បានតែមួយហូបចឹងទៅ ហូបចឹងទៅថ្លៃផ្ទះទាំងទឹកនិងភ្លើង២០ម៉ឺនជាងហើយ ហ៎ ដល់ពេលរទេះនោះទៀត២ហ្នឹងចូល១៥ម៉ឺនហើយនៅក្នុង១ខែ នៅកន្លែងនេះទៀត៥ម៉ឺនហើយ ចឹងបូកទៅតើនៅក្នុង១ខែឃើញប៉ុន្នាន? មើលឡើង១០០ជាងហើយហ្នឹង! ចឹងណា!

ក៖ ហើយចឹងនៅស្រុកណាដែរម៉ាក់អ៊ុំ?

ខ៖ ស្រុកនៅខាងកំពង់ឆ្នាំង អត់មានផ្ទះនៅនោះទេ ស្រុកកំណើតហ្នឹងណា អ៊ំជិតខាងហ្នឹងគាត់នៅជិតផ្ទះហ្នឹង និយាយ គាត់ថាអើយ! ស្រុកនៅកំពង់ឆ្នាំនៅកណ្តាល ហួសវត្តយាយតេតទៀតណ៎! ចឹងបានម៉ាក់គាត់ស្លាប់តាំងពីសង្គមមកហើយ! ប៉ាស្លាប់នៅអាពត គាត់ថាចឹង

ក៖ តើគាត់ឈ្មោះអ្វីគេឪពុកម្តាយអ៊ំ?

ខ៖ ប៉ាឈ្មោះ ឆេង ម៉ាក់ឈ្មោះវ៉ាន់!

ក៖ ហើយម៉ាក់អ៊ំកើតទាន់ជីដូនជីតាទាំងខាងឪពុកនិងម្តាយអ៊ំអត់?

ខ៖ អត់ស្គាល់នោះទេ!

ក៖ អត់ស្គាល់សោះតែម្តង?

ខ៖ អត់ស្គាល់នោះទេ ហ្នឹងហើយ!

ក៖ ឈ្មោះពួកគាត់ក៏អត់ស្គាល់នោះទេម៉ាក់អ៊ំ?

ខ៖ អត់ស្គាល់នោះទេជីដូនជីតា ស្គាល់តែអ៊ំ គាត់បានដឹងផ្ទះជិតហ្នឹង ស្គាល់ប៉ាឆេង យាយវ៉ាន់ ហ្នឹងណា! ម៉ាក់វ៉ាន់តាឆេង

ក៖ ចុះម៉ាក់អ៊ំ ឪពុកម្តាយម៉ាអ៊ំ គាត់អាយុប៉ុន្នានដែរបានគាត់ស្លាប់?

ខ៖ ខ្ញុំលឺសូរថានៅតូច នៅមឹម!

ក៖ ចឹង

ខ៖ ចាស! ហើយដល់ពេលទៅអាពត ប៉ាស្លាប់! គ្រាន់តែបានចាំមុខប៉ា អត់នេះនោះទេណា កាលនុងប្រហែលជាអាយុ៣ឆ្នាំទៅ៥ឆ្នាំអីនុង! មិនសូវនេះដែរណា វាយូរដែរហើយ! ហ្នឹង!

ក៖ ចុះកាលពីមុនតើគាត់បានប្រកបមុខរបរអ្វីដើម្បីចិញ្ចឹមគ្រួសារដែរម៉ាក់អ៊ំ?

ខ៖ ម៉ាក់អត់មានសូវដឹងដែរ ចំការសណ្តែកនោះទេកាលនុង! ធ្វើដូចថាត្រីឆ្អើរអីចឹងទៅ ដាក់នេះចឹងទៅ ហើយប៉ាក់គាត់ធ្វើទាហានចឹងទៅណា

ក៖ ចាស

ខ៖ នៅជំនាន់កាលនុង គ្រាន់តែបានឃើញគាត់ពាក់ខោអាវទាហាននោះទេ មានសាកៗទៀត តែដល់ពេលចឹងទៅពេលគេបាញ់ភ្នំពេញចឹងមក នៅថ្ងៃ៥ហ្នឹងមក វាបាត់ទាំងរូបថតហ្នឹងទៅណា វាទៅឯណាទៅនៃចឹងទៅ វាអត់មានបានស្កេនទុកចឹងទៅណា ចឹងបានថាស្តាយរហូតដល់ឥឡូវហ្នឹងណា មានឃើញគាត់ពាក់អាវទាហាន មានឃើញគាត់ពាក់ស័កគ្រាប់ហ្នឹង ចឹង! ហ្នឹងខ្លោចប៉ា រាងលុបៗតិចហើយតូចនោះទេ! ដល់ពេលហើយគេរត់បាញ់គ្នាចឹងទៅរត់ប្រសេកប្រសាចចឹងទៅហ៎! កាលនុងណា! ដល់ពេលហើយដេកនៅផ្សារគីឡូលេខ៤ណ៎! ស្គាល់គេណ៎ គេបាញ់!

ក៖ចឹងម៉ាក់អ៊ំមានបងប្អូនប៉ុន្នាននាក់?

ខ៖បងប្អូនអត់មាននោះទេ!មានតែ២នាក់ប្អូនហ្នឹង

ក៖ ចឹងម៉ាក់អ៊ំកូនទោល?

ខ៖ ខ្ញុំកូនពៅគេ! ស្តាប់អស់ហើយ

ក៖ អូចឹងបងប្អូនម៉ាក់អ៊ំស្លាប់នៅជំនាន់ប៉ុលពតឬក៏អី?

ខ៖ នៅប៉ុលពត

ក៖ កាលនុងម៉ាក់អ៊ំនៅជំនាន់ប៉ុលពតអាយុប៉ុន្នាន?

ខ៖ ប្រហែល៥ឆ្នាំដឹងដែរតើ! ដឹងថាកើតអើយ!ជញ្ជូនអើយអាចម៏គោ លើកដីលើកអីចឹងណា ហ្នឹងហើយ បោចស្មៅអីចឹងទៅណា កាត់កាដៀងខេតអីហ្នឹង

ក៖ គេជម្លៀសម៉ាក់អ៊ំទៅណាទាំងគ្រួសារដែរ?

ខ៖ ជម្លៀសទៅនៅក្មេងប្រហែល៥ឆ្នាំ គេហៅភូមិគោចកហ្នឹងហើយ

ក៖ ចឹងពេលនុង គេធ្លាប់ធ្វើបាបម៉ាក់អ៊ំដែរអត់?

ខ៖ ធ្វើបាបតើលួចដំឡូងមី! លួចដំឡូងមីប្រហែលប៉ុនមេជើងនោះទេ ក៏ប៉ុន្តែគេយក គេយកវលិតាអើកណាប្រក់ចង់ ហ្នឹង រួចបានអើយប្រធានថ្នាក់គេស្គាល់ចឹងហើយបានលែងចឹងទៅ! ដំឡូងមីមិនទាន់បានហូបផង កាលនុងប៉ុនមេជើងហ្នឹងណា គេដកមកដាក់កូរៗណា ដល់ពេលចឹងទៅលួចយកមកនុង ដល់ពេលចឹងរកឃើញ ដល់ពេលឃើញចឹងទៅគេនេះចឹងទៅ!ហ្នឹង! ហើយប៉ាគាត់ស្លាប់នុងដេកនៅដីនោះទេ អត់បាយ! បបរដំឡូងមីមិនបានលាយគ្នាផង គាត់ថាគាត់ឈឺនោះ គាត់ថាគាត់ស្លាប់ទៅអត់មានបាយ បានចាំបន្តិចៗដែរ ដល់ពេលរួច ពេលជម្រៀសមកពីអាពតមកវិញមក ដល់ពេលរួចគ្នាគ្រប់កន្លែងចឹងទៅណា បានដើរនៅនេះម៉ាចឹប(បន្តិចនោះបន្តិច )ទៅ ហ្នឹង! មានប្តីនុង ប្តីនោះលោករៀបចំអោយទៀត ប្តីនោះបួសលោក ឈ្មោះនួនវ៉ាន់ណា!ហ្នឹងហើយ! បួសលោក ហ្នឹងហើយ នៅវត្តត្រពាំងឈូក ។

ក៖ គាត់អឺ!ដូចជា គាត់ស្រលាញ់គ្នាឬក៏មានឪពុកម្តាយជាអ្នករៀបចំអោយ?

ខ៖ អឺ!អត់មានម្តាយនោះទេ! ដូចថាលោករៀបចំអោយចឹងទៅណា លោក ស្រលាញ់ខ្ញុំចឹង ម៉ាក់!ចឹងទៅណា

ក៖ អូ

ខ៖ ដល់ចឹងក៏រៀបចំអោយចឹងទៅណា រៀបចំដូចថាអោយចាស់ទុំដឹងលឺអីចឹងទៅណា វាចឹង ដល់ពេលលោកនោះគឺសុគតបាត់ហើយ យូរហើយ បានប៉ាវាហ្នឹង កូនវានៅច្រើនណាស់តែ២ហ្នឹងនោះទេ លែងគ្នាមានស្រីមានអីអស់ផ្ទះអស់សំបែងចឹង ប្តីធ្វើសំណង់ចឹងណា តែរាល់ថ្ងៃស្រីច្រើនណាស់ ហើយម៉ាក់នេះចិញ្ចឹមតាំងពីអាវ៉ាន់នី៥ឆ្នាំ ៣ឆ្នាំគិតមើលមិនតិចឯណា មិនតិចឆ្នាំឯណាលក់កាហ្វេហ្នឹង លក់កាហេ្វហ្នឹង ចូលឆ្នាំខ្មែរ៧ឆ្នាំហើយ រាល់ថ្ងៃមានចៅ១នោះទេ ចៅបើសិនជានៅមាន២អឺយ! ថ្ងៃ១១ហ្នឹង អឺយដូច៤ឆ្នាំហើយ អ៊ំនេះអត់ចេះអក្សរ អត់ដែរបានរៀនសូត្រអីណា

ក៖ចាស

ខ៖ ចាសលក់ចឹងទៅអង្គុយហាលភ្លៀង ហើយដល់ពេលអាអូនមកចឹងទៅ ជួនទៅហាត់ប្រាណខ្លះទៅ ពិបាកដែរហ្នឹង ធ្វើមិច បើយើងជីវិតក្រហើយ បើកូនប្រុសនោះក៏វាលំបាកដែរ វាត្រណានត្រណោចយ៉ាងម៉េចទេ វាអត់ទៅជក់ម៉ាជក់អីចឹង វាចេះតែរកចេះអី គ្រាន់តែវាថាអត់សូវ ផ្តល់កំលាំងទឹកចិត្តម្តាយណា ដូចថាម៉ែខំរកមក ថាស្រលាញ់អ្នកដ៏ទៃជាម្តាយ វាចឹងណា ដូចថាម៉ាក់ឈឺអីក៏ដោយអត់សូវមើល ដូចថាម៉ាក់និយាយអីទៅដូចថា វាយើងនិយាយចឹងទៅយើងនិយាយដើមកូនហើយ តែនេះមិនមែននោះទេ ដូចថាចង់ថាអឺម ម៉ាក់ខ្ញុំណា កុំតែបានម៉ាក់ខ្ញុំទេអត់ពីប៉ាទៅ ម៉ាក់មេម៉ាយតាំងពីអាយុ៣៧ ៣៨ បើសិនជាមនុស្សខ្លះយកប្តីបាត់ទៅហើយ ចុះនេះមិចក៏មិនបានយកប្តី? ខ្លាចគេធ្វើបាបកូន​ ខំរកស៊ីចិញ្ចឹមកូនរហូត ដល់កូនមានខោអាវស្លៀកពាក់ថ្មីកាលពីមុនមក លក់តាំងពីត្រកួន លក់តាំងពីស្អម លក់តាំងពីស្លឹកបាសអីម៉ាកំផ្លេតែម្តង លក់សណ្តែកដីស្ងោរដំឡូងអាំង ចេកអាំង និយាយរួមលក់អស់តែម្តង ពោតស្ងោរ ឈូក អាឈូកចង់ជាចង្កោមហ្នឹងទូលមក​ហើយខ្លួនឯងកូនទឹកហ្នឹងហៀលនៅលើក្បាលទៀតណា ចុះទឹកអោយគេយើងមិនយកក្រមាយើងច្រលក់ទឹក? ដល់ពេលច្រលក់ទឹកទៅយកមកគ្របឈូកហ្នឹងអោយដើម្បីស្រស់ទៅ ភ្ញៀវគេឃើញហើយគេចូលចិត្តហូប កូនអត់មានផ្តល់កំលាំងទឹកចិត្តនោះទេ ពេលយើងនិយាយចឹងទៅ វាសំឡត់អោយយើងវិញ បែកៗ!ម៉ាក់ឯង ចឹងណា ទៅលក់បាត់ចឹងទៅ នេះម៉ាក់នេះប្រាប់ នេះកូនប្រុស!! ពេលម៉ាក់ខឹងវាម្តងៗម៉ាក់ខឹង ម៉ាក់ចង់លេបថ្នាំកណ្តុរងាប់ទៅតើ! ហ្នឹងនិយាយណាអត់មានកុហុសនោះទេ ស្អែកនេះ១ណាកូន ម៉ាក់តូចចិត្តម៉ាក់នឹកឃើញថា អត់ប្តី បងប្អូនក៏អត់ អត់មានម៉ែឪ ហើយម្តាយក្មេកក៏អត់ចិត្តបាន កូនស្រីក៏ចិត្តអត់បាន នៅជាមួយកូនប្រុស ថាកូនប្រុសវាបានចេះផ្តល់កំលាំងទឹកចិត្ត វាជួនចំណាប់ដែរ ប៉ុណ្ណឹងគេហៅថាគ្រាន់ហើយ វាចេះជួយលក់វាចេះជួយអីចឹងទៅ វាចេះជួយលក់អីចឹងវាអត់ចេះទៅឯណានោះទេ គ្រាន់តែថាវាអត់មានចេះផ្តល់កំលាំងទឹកចិត្តម៉ាក់ ថាម៉ាក់ចេះចុះចឹងទៅ ម៉ាក់វាកំព្រីកំព្រាអីចឹងៗទៅណា អត់ទេ ! តែវាអត់ផ្តល់នោះទេ យើងនិយាយទៅវាតដូចថាយើងនិយាយ១ម៉ាត់ចឹងទៅវា១០ម៉ាត់មកវិញចឹងណា ម៉ាក់ស្តាប់ទូរទស្សន៏ម្សិលមិញម្សិលម្ងៃ ពិធីករគេក៏យំដែរ គេច្រៀងណាទឹកចិត្តម្តាយ កូនគួរគិតមើលៗ ចឹង ហេតុអ្វី?ចឹងបានថាម៉ាក់លែងតូចចិត្តហើយព្រោះប្រហែលជាជាតិមុន បែកម៉ាក់ធ្វើបាបម្តាយចឹងបាននៅជាតិនេះកូនវាអត់មានផ្តល់កំលាំងចិត្តណា ដូចថាយើងស្រលាញ់យើងស្អីចឹងណា សុតចិត្តថាអត់មានហ៊ានហូបអីនោះទេរាល់តែថ្ងៃ ដាំបាយមើលទៅនៅក្នុងរទេះបាយ ប៉ះទៅប្រហុកៗចឹងទៅ ក៏ហូបដើម្បីកូន ចឹង គិតមើលៗ នេះកូនសម្ភាសទៅម៉ែអត់ចេះអក្សរ ម៉ែចេះអក្សរវិញនោះ ម៉ែសម្ភាសឆាតទៅកុំចេះតែថាៗ គេថាប្តីអីមិចម៉ែមិនយក? ព្រោះម៉ែអត់យកទេខ្លាចប៉ះប្តីគេ មិនយកនោះទេ អាក្រក់ដូចថាសួរទៅចំប៉ូលីសណា ប៉េអឹមណាប៉ូលីសណា នៅផ្សារសាមគ្គីអ្នកណាក៏ស្គាល់ម៉ាក់ដែរ ម៉ាក់មិនមែនរូបរាងអាក្រក់នោះទេ ម៉ាក់ក៏ស្អាតដែរយល់ដេស? ព្រោះម៉ាក់ធ្លាប់បែកក្បាលប្តីស្រវឹក មកពីលក់វិញ ហើយជេរម៉ាក់ ទិញមាសទុកក៏ខុស ជេរយើង គិតមើលសព្វគ្រាប់ និយាយម៉ាក់និយាយប្រវត្តិជីវិតម៉ាក់ពិបាកណាស់ ម៉ាជាតិនេះម៉ាក់ពិបាកគឺពិបាកមែនទែនហើយតាំងពីក្មេងមក ពិបាករស់នៅជាមួយនឹងគេហើយកាលជំនាន់នុងមានប្រាក់ខែមកពីណា មានតែបាយស៊ីទៅណាកូន ប្រាប់កូនឯងអោយដឹងអោយបានច្បាស់ណា ហើយម៉ែតស៊ូណាទំរាំតែបានលក់កាហ្វេបានប៉ុណ្ណេះណា ហើយដល់ពេលលក់នៅក្រោមដើមឈរណា គិតមើល ១ថ្ងៃៗទាល់តែលក់បាន៤ទៅ១០ម៉ឺន ចឹងបានយើងចំណេញបាន២ម៉ឺនអីដែរ បើសិនជាយើងលក់បាន៤ទៅ៥ម៉ឺននោះអត់មានបានចំណេញនោះទេ ម៉ូតូឌុបនោះ បើសិនជាហៅគេវិញក៏គេយក៤ទៅ៥ពាន់ដែរ កូនគិតមើលទៅថាចំណេញប៉ុន្នាន? បើសិនជាទៅលក់!ដូចម៉ាក់បាននិយាយចឹងបើសិនជា១ថ្ងៃលក់បាន២០ម៉ឺនចឹងចំណេញបាន១០ម៉ឺនហើយ!ចឹងបានចប់ហើយ

ក៖ ហើយចឹងម៉ាក់អ៊ំកាលនុងរៀនអត់មានបានត្រឹមថ្នាក់អក្ខរៈកម្មអីអត់ទេម៉ាក់អ៊ំ?

ខ៖ អត់មានបានរៀននោះទេ ជម្លាសនៅក្នុងជំនាន់ប៉ុលពតអត់មានបានរៀនបានសូត្រអីនោះទេ

ក៖ ម៉េចចឹងម៉ាក់អ៊ំអត់ស្រលាញ់ការរៀនសូត្រឬក៏យ៉ាងម៉េចដែរ?

ខ៖ អត់ស្រលាញ់យ៉ាងម៉េច!! ប្រាប់ថាម៉ាក់ស្លាប់ចោលតាំងពីនៅតូចអីចឹងទៅណា នៅជាមួយនឹងប៉ាអីចឹងៗទៅណា ហើយជម្លៀសនៅជាមួយនឹងប៉ាអីចឹងៗទៅណា ៤ទៅ៥ឆ្នាំយើងអត់មានបានរៀនអីនោះទេ

ក៖ ចុះពេលដាច់មកវិញនោះគេមានបង្រៀនថ្នាក់អក្ខរៈកម្មអីដែរតើម៉ាក់អ៊ំ?

ខ៖កាលនៅជំនាន់នុងគេអត់មានអោយយើងរៀនទៅកាប់ព្រៃទៅអី

ក៖ អូ

ខ៖ កាលនៅជំនាន់ខ្ញុំទៅកាប់ព្រៃកាប់អី កាលនៅជំនាន់នុងកាប់អីយូរហើយណោះ មិនបានភ្លេចឯណា

ក៖ អូ! ចុះម៉ាក់អ៊ំកាលនៅជំនាន់នោះ មានស្រមៃថាធំឡើងចង់ធ្វើអ្វីដែរអត់?

ខ៖ និយាយរួមអត់មានស្រមៃអីនោះទេ លក់ហើយនៅជាមួយនឹងគេចឹងទៅ អត់មានបានប្រាក់ខែអីនោះទេ ថាបានតែបាយហូបៗចឹង

ក៖ ចាស! ចឹងទាក់ទងនឹងជីវិតរបស់ម៉ាក់អ៊ំដែរមានបទពិសោធន៏ច្រើន នៅកាលពីមុនមកដល់ឥឡូវនេះ តើម៉ាក់អ៊ំគិតថាជីវិតរបស់ខ្លួនឯងបានផ្លាស់ប្តូរអ្វីគេដែរម៉ាក់អ៊ំ?

ខ៖ អត់ដឹង! រាល់ថ្ងៃខ្លួនឯងងាកតែឈឺ ងាកកូសខ្យល់អីចឹងទៅ ចឹងចង់អោយតែកូន អោយថា ដូចថាស្រលាញ់ម្តាយ ទោះបីជាគេថាមកនិយាយថាអឹម កុំបានម៉ាក់ខ្ញុំនោះទេ កុំអីហ្នឹង ម៉ាក់មិនដែលបានអោយកូនទៅធ្វើការងារសំណង់នោះទេ ធ្វើអីក៏ដោយក៏ល្អដែរ ម៉ាក់ចង់អោយកូនធ្វើអ្វី១លក់ដូរចឹងទៅណា យើងចាប់យកអាជីពខាងកាហ្វេក៏កាហ្វេចឹងទៅតតំណែងម្តាយចឹងទៅណា គិតថាចឹងណា! បើសិនយើងមានលុយវាមិនដល់ចឹង

ក៖ ចឹងម៉ាក់អ៊ំធ្វើការងារហ្នឹងស្រលាញ់ឬក៏យ៉ាងម៉េចដែរ ឬក៏នៅទាល់ឬក៏យ៉ាងម៉េចបានម៉ា់ក់អ៊ំជ្រើសយកការងារហ្នឹងណា?

ខ៖ នឹកឃើញថា ពេលវៀតណាមចូលមកស្រុកខ្មែរ អត់មានលក់អី ចឹងលក់កាហ្វេតស៊ូ ចេះតែលក់ទៅ មិនដឹងថាត្រូវលក់អ្វី ចេះតែលក់អាហ្នឹងទៅ ហើយ លក់អាហ្នឹងបានចាប់យករហូតចឹងទៅ កាលពីមុនលក់ម៉ាជូរចឹងទៅ ហើយកាលពីមុនលក់៥០០លាយគ្រាប់មុខហ្នឹង មានខ្វិនអីលាយ ហើយមកដល់ពេលឥឡូវម្ជូរ វាបានថ្លៃណាស់ តែដល់ពេលចង់លក់ក៏វាប្រណាំងប្រជែងគ្នាដែរ វាខ្សោយដែរ ចឹង

ក៖ ចឹងហើយចឹងម៉ាក់អ៊ំចង់ធ្វើការងារអ្វីផ្សេងពីហ្នឹងដែរអត់ម៉ាក់អ៊ំ?

ខ៖ មិនចង់ធ្វើអីនោះទេ ព្រោះអីយើងអត់មានចេះអក្សរយើងចេះតែលក់អាហ្នឹង!

ក៖ ហើយចឹងម៉ាក់អ៊ំចង់ចេះបង្កើត មុខរបរអាជីពអ្វីធំជាងហ្នឹងដេសម៉ាក់អ៊ំ?

ខ៖ អូ! មានលុយឯណា ! ចង់ដែរ តែសំខាន់យើងអត់មានលុយ !

ក៖ ចាស

ខ៖ សំខាន់តែលុយនោះទេ តែអត់មានលុយនោះគឺថានេះហើយ

ក៖ ចឹងម៉ាក់អ៊ំគិតថាលុយប៉ុណ្ណាដែរអាចធ្វើអោយម៉ាក់អ៊ំអាចរកស៊ីមុខរបររាងធំដុំ ហើយចាប់យកក្តីស្រមៃរបស់ម៉ាក់អ៊ំធ្លាប់បានគិតណា?

ខ៖ និយាយរឿងថាចឹងទៅ ម៉ាក់ស្រមៃ រាល់ថ្ងៃ គឺស្រមៃចង់តែបានដីទទឹង៥ម៉ែត្របណ្តោយ៥បានហើយ និងម៉ូតូ១លក់នៅសាលាចឹងទៅ រាល់ថ្ងៃគិតចឹង ដូចថាតែធំដុំទៀតនោះទេអត់ទេ សុំត្រឹមតែប៉ុណ្ណឹង បើបានកូនប្រសារក៏ដោយ កូនបង្កើតក៏ដោយអោយបានចិត្តធម៏ទៅ ហើយបើសិនជាអត់លុយតេមករកម្តាយចឹង ហើយដែលលឺដែស? ឃើញគេរោងចក្រគ្រាប់គ្នាគេទៅ ម៉ែគេ គេសួរម្តាយគេ ហើយអានេះ៥ខែមិនទាន់តេសួរសុខទុក្ខម្តាយយ៉ាងម៉េចផង ហើយកូនស្រីតែ១ មើលទៅ គួរគិតថា ប៉ាយើងរត់ចោលយើងទៅមានស្រីហ៎ រត់ចោលយើងទៅមានស្រី ហើយម្តាយនេះចិញ្ចឹមយើង ចឹងយើងនេះទៅគួរនឹកឃើញទៅ អានេះអត់នឹកឃើញផងណា វាអត់នឹកឃើញ ទោះបីជាម្តាយក៏ចិញ្ចឹមកូនឯង អោយតែមានជូនបុណ្យទាន តែនេះអត់ ហើយមើលអង្គុយនៅក្រោមដើមឈើហើយអង្គុយយំ! នៅអង្គុយក្រោមដើមឈើហ្នឹង តែបន្តិចទៀតហ្នឹងពួករោងចក្រទៅអស់ ខ្ញុំគ្មានឯណា ខ្ញុំនៅតែផ្ទះជួលហ្នឹង ខ្ញុំមានផ្ទះឯណាទៅ! មានតែស្រុកតែអត់មានផ្ទះ មានតែស្រុកនៅកំពង់ឆ្នាំ អត់មានផ្ទះចឹងខ្ញុំទៅឯវត្តនោះទេ ចឹង បាននឹកឃើញថា ចឹងហ្នឹងម៉ាក់និយាយប្រាប់!

ក៖ ម៉ាក់អ៊ំសម្រាប់ការពេលការនុង តើរៀបការនៅអាយុប៉ុន្នានដែរ?

ខ៖ ២៦! ២៧! ប៉ាវាអាយុ២១! ២២ហ្នឹង

ក៖ ចឹងអ៊ំប្រុសប្អូនម៉ាក់អ៊ំនោះទេចឹង?

ខ៖ ហ្នឹងហើយប្អូន!

ក៖ ហើយម៉ាក់អ៊ំពេលការនុងជីវិតរបស់ម៉ាក់អ៊ំពេលក្រោយពេលការនុង

ខ៖ ការនុងមិននេះនោះទេ គ្រាន់តែរៀបដូចថាសែនម៉ានេះចឹងទៅ មានលោករៀបចំអោយ មិនមែនការដូចពេលឥឡូវរាប់ពានចឹងនោះទេណា!

ក៖ ចា

ខ៖ កាលម៉ាវឹកនុង មិនមានភ្លើងមិនមានទូរទស្សន៏ផងហ្នឹង កាលនុងយូរហើយនុង

ក៖ ចាសចឹងជីវិតរបស់ម៉ាក់អ៊ំពេលមុខការ ក្រោយការហើយ តើគិតថាជិវិតបានផ្លាស់ប្តូរអ្វីគេខ្លះដែរម៉ាក់អ៊ំ? ធ្វើអោយខ្លួនឯងផ្លាស់ប្តូរចិត្តគំនិតយ៉ាងម៉េចខ្លះដែរ?

ខ៖ ថាលំបាកណាស់ណា! ហ្នឹងហើយដល់ពេលកូនស្រីមុនៗហ្នឹងមានអីតែដល់ពេលកើតបានកូនប្រុសក្រោយនេះ ស្រាប់តែប្តីរបស់ខ្ញុំចាប់ផ្តើមប្តូរតែម្តង! ពេលគាត់ធ្វើការ គាត់មេជាងសំណង់​គាត់ម៉ៅការ ធ្វើការនៅសៀមរាបនៅភូមិវប្បធម៏នោះ! ដល់ពេលមកវិញតាមពួកម៉ាក់ចឹងទៅ ចូលខ្លឹមអីចឹងទៅ ក៏ភ្លេចកូនប្រពន្ធអស់រលីង!

ក៖ ហឹម

ខ៖ ហ្នឹង លក់ដីលក់អីអស់រលីង! ការជំនាន់នុង

ក៖ សរសើរម៉ាក់អ៊ំខំប្រឹងតស៊ូ

ខ៖ ខំតស៊ូមករហូត! លក់បន្លែអីនៅអូឬស្សី ឃើញគេលក់ ទិញស្អំ ទិញអី ឃើញគេចាប់មុខចាប់ក្រោយលក់ណាហ្នឹងកាលហ្នឹងប្រវត្តិ ហើយដល់ពេលនៅពីក្រមុំវិញ នៅជាមួយគេ ដល់ពេលនៅជាមួយនិងគេ មានបងធម៏នៅជាមួយចឹងទៅ ហើយមានផ្ទះនោះ គេថាកុំអោយទៅប្រយ័ត្នគេចាប់យកទៅធ្វើស្រីខូចស្រីអី! អត់ទេ កាលនៅពីក្មេងនុងលក់សណ្តែកដីស្ងោរ លក់ឈូកចង់ចង្កោម លក់កាលីងឈូកអីនុង កាលជំនាន់កាលពីមុនហ្នឹង រហូតដល់មានប្តីក៏លក់ចឹងដែរ លក់ឡើងសព្វគ្រាប់ទាំងអស់នុងលក់!

ក៖ ម៉ាក់អ៊ំពេលការជាមួយនឹងលោកពូ ដូចជាកាលនុងមានបានស្រលាញ់ជាមួយនឹងលោកពូកអត់?

ខ៖ អត់ផង

ក៖ អត់ដែរសោះ?

ខ៖ ចាស ចាស់ទុំ!គេស្គាល់គេឃើញថា ម៉ែអាយុច្រើនហើយកំព្រីកំព្រាចឹងណានេះ គេឃើញថាបួសចឹងទៅ ជាមនុស្សល្អណា ដល់ពេលចុងក្រោយមកវិញ! នេះស្មាទោស មិនមែនថាវាយតំលៃថាបួសហើយមកវិញទាំងអស់នោះទេ វាមានអ្នកខ្លះចឹងណា ដល់ពេលចុងក្រោយមកអត់រលីង ចឹង!ណា! វាចឹង មិនដែលអោយលុយអោយកក់កូនអីនោះទេ បើសិនជាមីស្រីគិតគូ ហើយដល់ពេលអាប្រុសនោះក៏មិនដែលតេទៅសុំលុយប៉ាសុំលុយអីដែរហ៎

ក៖ ហើយម៉ាក់អ៊ំខ្លួនឯងផ្ទាល់អត់មានដែរ ទាក់ទងជាមួយនឹងគាត់សោះ?

ខ៖ អត់ទេ អត់ដែរ!ខ្ចីណា បើសិនជាថាកូននោះឆាចោលទៅ ចឹង តែជាមួយស្រីហ្នឹង តែខ្ញុំមិនចង់អោយទាក់ទងដែរ បើសិនជាប៉ាមិនសូវគិតគូចឹងណា បើសិនជាគេជាធម្មតា គេទោះបីជាប៉ូលីសក៏ដោយ ជាប៉ូលីសសាក៣សាក៤ក៏ដោយ គេថាគេក៏ចេះខូចដែរ គេមិនចេះចោលប្រពន្ធកូនគេនោះទេ គេថាកូននោះអាក្រក់ៗអីអត់ទេ គេថាកូននោះស្អាតៗដែរនុង គិតមើល!

ក៖ ម៉ាក់អ៊ំជីវិតម៉ាក់អ៊ំរហូតមកដល់ពេលឥឡូវហ្នឹង តើមានការលំបាកអ្វីគេខ្លះដែរធ្វើអោយម៉ាក់អ៊ំចង់ចាំមកដល់ពេលឥឡូវនេះអត់មានភ្លេចសោះឡើយ?

ខ៖​លំបាកជាងគេ គឺលំបាកគ្រួសារកូន រាល់ថ្ងៃហ្នឹង ពិបាកចិត្តក្រុមគ្រួសារ ពិបាកចិត្តថាម៉េម៉ាយក៏ម៉េម៉ាយចុះ អឹម!អោយតែថាកូននោះផ្តល់កំលាំងទឹកចិត្តដូចថាពេលម៉ាក់និយាយអ្វីក៏ដោយ ថាវាស្តាប់យើងណា ដូចថាយើងនិយាយទៅ វាច្រៀងធ្វើប្រងើយ ចឹងទៅវាចុកទូរស័ព្ទលេងហ្គេមនោះចឹងទៅ ដូចថាវាអត់ស្តាប់យើងណា ថាយើងចង់និយាយអីចឹងទៅ កូននោះវាសំលឹងមើលមុខយើងចឹងក៏ម៉ែមានទឹកចិត្តដែរ ដល់ពេលនិយាយទៅកូននុងធ្វើប្រងើយដូចអត់មានកំលាំងទឹកចិត្តណា មីស្រីអាប្រុសក៏ចឹងដែរ គ្រាន់តែថា អាប្រុស វាលក់ដូអីក៏ដោយវាអត់ចេះគេញនោះទេ វាសន្សំ បើមីស្រីលក់ដូរវាចេះគេញ វាចេះអីចឹងទៅ សប្បាយអីចឹង តែវាអត់មានជក់ម៉ានោះទេណា! គ្រាន់តែថាចរិតវាដូចប៉ាវា ដូចថាយើងចេះចាយឧទាហណ៏ប្រដៅវាថា បើសិនជាយើងបាន៣ម៉ឺន យើងចាយ១ម៉ឺនទុក២ម៉ឺនទៅ ផ្ទះជួលម៉ែកាន់តែចាស់ហើយ ម៉ែឥឡូវអត់មានតេលាលក់ទៀតទេ! កាលពីមុនមានតេលាទៅ គេស្គាល់ទៅ គេចូលចាក់សាំងទៅគេចេះតែជួយទិញចឹងទៅ ទោះបីខែភ្លៀងយ៉ាងម៉េចក៏ដោយក៏បាន១ម៉ឺនដែរ ចំណេញណាលក់អាវភ្លៀងនៅក្រោមតេលាហ្នឹង ដល់ពេលឥឡូវហ្នឹងតេលានុងគេរុះចឹងធ្វើអាគាពិតមែន គេអត់មានអោយលក់នោះទេ ចុះយើងអត់មានស្គាល់ម៉ូយនុងណា តែថាអ៊ំលំបាកណាស់ ទោះបីជាជួលផ្ទះនៅជិតក៏ដោយអត់ដែលទៅអង្គយនៅផ្ទះអ្នកណានោះទេ ព្រឹកឡើងមកលក់ល្ងាចឡើងទៅផ្ទះ នៅតែគេច្រណែនឆ្នាននីយចឹងទៅ ឃើញយើងរកចឹងទៅ​ ដូចថាអត់នេះនោះទេណា អត់មានចង់ជំពាក់គេនោះទេណា និយាយទៅច្រណែនឆ្នាននីយ ហើយអាភបតែម្តងនិយាយទៅ តូចចិត្តតែម្តង

ក៖ ម៉ាក់អ៊ំកូនរបស់ម៉ាក់អ៊ំ រៀនសូត្រដល់កំរិតណាដែរ?

ខ៖ កំរិតណា រៀនដល់ថ្នាក់ទី៩ឈប់ រៀននៅសន្ធមុខ វាអត់មានអ្នកណាចឹងណា ទិញទឹកទិញអីជួយរុញរទេះអីនោះ មកតេលាហ៎ ចឹងទៅគេដៀលសុតតែកូនអត់ឪអីចឹងវាឈប់រៀនទៅ មានកំលាំងទឹកចិត្ត ម៉ាក់គេថាអោយប្រឡងនៅត្រឹមថ្នាក់ទី៩ទៅឈប់ទៅកូនអើយ!! អត់ព្រមគ្មានអ្នកណាគេមើល ហើយអត់ចេះ ងាកម៉ូតូឌុបឯណាចឹងទៅណា សន្សំរក៥ពាន់ ជួនកាលចឹងទៅទុកទៅ១ម៉ឺនៗជួលផ្ទះ ១ខែ ២៥រៀល តាំងពី២០រៀលរហូតដល់២៥រៀល ទុក១ម៉ឺនៗចឹងទៅ បានជួនណាលក់បានច្រើនចឹងទៅទុកបាន២ម៉ឺនទៅ ទុកគ្រាន់បានម្ហូបអីចឹងទៅណា

ក៖ ហ្នឹងហើយ!

ខ៖ ជួនកាលបាន២០ម៉ឺន ផាតទាំងថ្លៃផ្ទះអីចឹងទៅនៅសល់៤ទៅ១០ម៉ឺនបានទប់ចឹងទៅណា វាចឹង! រហូតបានម៉ូតូអោយកូនជិះបានចាប់ម៉ូតូអោយកូនចឹងទៅ បានម៉ូតូ១ទឹកនោះទេ ដឹងស្រាប់ហើយទាំងរទេះទាំងទឹកទីវាបាន៥ពាន់ជាងហើយ! ហើយលក់តាំងពីខែ៣រហូតមកដល់ពេលឥឡូវបាន១ខែជាងហើយ បាននឹកឃើញថា ម៉ាហូបៗហ្នឹង ហើយដល់ពេលលក់នៅគែននេះលក់ឃើញស្រាប់ហើយនែក នេះ!! ពិបាកដែរហ្នឹងបើសិនជាដាក់នៅនេះពិបាកលក់ណាស់

ក៖ ហើយចឹងម៉ាក់អ៊ំពេលពិបាកចិត្តតែងតែធ្វើអ្វីដែរម៉ាក់អ៊ំ?

ខ៖ ពេលលំបាកចិត្តមិនដឹងត្រូវធ្វើអី អង្គុយយប់ម្នាក់ឯងចឹងទៅ អង្គុយយំទៅ! ទៅផ្ទះចឹងទៅ គួកខោអាវអីអោយកូនចឹងទៅ នឹកឃើញតូចចិត្តដែរ នឹកឃើញចង់បានដូចថាលំបាកកាលពីមុនមក ដូចថាចង់ថាលក់ចឹងទៅ បន់ថាកុំអោយឈឺកុំអោយអីទៅ នៅថ្ងៃសីលឡើងទៅវត្ត ហើយផុតពីថ្ងៃសីលឡើង ទៅលក់ចឹងទៅ រាល់ថ្ងៃគិតចឹងទៅ

ក៖ ហើយម៉ាក់អ៊ំចង់បានអ្វីគេទៀតនៅថ្ងៃអនាគត?

ខ៖​ចង់បានអីទៀតបើចាស់ណាស់ហើយ អាយុច្រើនហើយតើចង់បានយ៉ាងម៉េច! អត់មានចង់បានអីនោះទេ បើសិនជាអាយុច្រើនហើយ អាយុ៥០ជាងហើយ

ក៖ ចឹងម៉ាក់អ៊ំជឿនៅលើព្រះពុទ្ធសាសនាយូរប៉ុន្នានដែរម៉ាក់អ៊ំ?

ខ៖​យូរហើយ

ក៖ ដូចថាម៉ាក់អ៊ំទៅវត្តទៅអីអត់?

ខ៖ ទៅស្អែកបិណ្ឌ១ទៅហើយ! ធ្វើយ៉ាងម៉េចអោយបាន២វត្តនៅក្នុង១ថ្ងៃហ្នឹង បើសិនជាធ្វើម្ហូបមិនទាន់ក៏ម៉ាក់ហ្នឹង ទិញ ព្រឹកព្រលឹមឡើងទិញនំបញ្ជុកទៅ ទិញនំបញ្ជុកសម្លគីរីសម្លខ្មែរយកទៅវត្តទឹកថ្លា អូស! ពេលធ្វើម្ហូបអត់ទាន់ចឹងពេលថ្ងៃម៉ាក់ធ្វើបាយទៅវត្តមង្គលបុរី ដំរីស២ ។

ក៖ ហើយម៉ាក់អ៊ំជឿលើព្រះពុទ្ធសាសនាយើង តើមានឥទ្ធិពលអ្វីខ្លះចំពោះម៉ាក់អ៊ំ? ហេតុអ្វីបានជាម៉ាក់អ៊ំជឿ?

ខ៖ ចេះតែជឿទៅ ព្រោះយើងខ្មែរ! ហ្នឹងហើយ!

ក៖ ពេលដែលម៉ាក់អ៊ំជឿទៅ តើបានផ្លាស់ប្តូរគំនិតម៉ាក់អ៊ំយ៉ាងម៉េចដែរ?

ខ៖ អោយអារម្មណ៏យើងល្អចឹងទៅ ស្តាប់លោកចឹងទៅ ទោះបីធ្វើយ៉ាងម៉េចក៏ដោយយើងខ្ចិលមាត់ ព្រោះអីជានិស្ស័យកម្មយើងពីជាតិមុនមកខ្ចិល ធ្វើយ៉ាងម៉េច កាត់ចិត្តខ្លួនឯងចឹងទៅ

ក៖ ម៉ាក់អ៊ំ តើមានរឿងអ្វីដែលធ្វើអោយម៉ាក់អ៊ំសប្បាយចិត្តដែរឬទេ?

ខ៖ មានរឿងអីទាល់តែថាកូនកុំអោយពិបាកចិត្តធ្វើមិនអោយពិបាកចិត្ត! បើសិនជាកូនធ្វើអោយពិបាកចិត្តចេះតែពិបាកចិត្តចឹង នឹកឃើញរាល់ថ្ងៃមានចង់បានអី គឺចង់បានកន្លែងនៅទៅចឹង រកពី២នឹងកូនដែរ ហេតុអ្វី២នាក់ហ្នឹងសល់បាន២រៀល ៥ម៉ឺនអីចឹងទៅបានហើយ ដីគេលក់គេបង់រំលោះដែរតើ គេបង់រំលោះម្តង៣ពាន់ជាង ២ពាន់ជាងអីដែរតើនៅបែកចានណា តែរកវាលំបាកចឹង រាល់តែថ្ងៃប្រាថ្នាចង់បានតែចឹងនោះទេ ចឹងណាអូន

ក៖ ចឹងម៉ាក់អ៊ំជាចុងក្រោយមានពាក្យពេចន៏អ្វីដើម្បីផ្តែផ្តាំដល់កូនចៅជំនាន់ក្រោយទៀត?

ខ៖ មានពាក្យពេចន៏ដូចថាសូមអោយកូនៗទាំងអស់គ្នាហ្នឹង អោយចេះស្រលាញ់ម្តាយទោះបីជាឪពុកក្រក៏យើងស្រលាញ់ទៅ គាត់បានតែអោយកំណើតដល់យើងទេ តែចំពោះចាប់កំណើតមកហើយ ៣ខែ៥ខែនុងហើយ គាត់ផ្តល់កំណើតអោយពិតមែន គាត់ចិញ្ចឹមយើងបានចំនួន៣ខែ ហើយនឹងបើសិនជាខ្ញុំវិញទៅលក់បាត់ហើយ កូនវិញសុតចិត្តទៅជួលគេមើលហើយខ្ញុំទៅលក់បាត់ហើយ បើមិនទៅលក់តើបានអីគេហូប បើសិនជាប្តីធ្វើសំណង់១ថ្ងៃបាន១ថ្ងៃអត់ ជួនអីធ្វើចឹងទៅ ជួនណាធ្វើទៅមេរត់ចោលក៏មានដែរ! អត់មានអ្នកបើកលុយអោយវាចឹង

ក៖ ចឹងបានថាសុំអោយកូនទាំងអស់គ្នា កុំធ្វើបាបចិត្តម្តាយ កុំធ្វើបាបចិត្តឪពុក យាយជីដូនជីតាទាំងអស់ ទាន់គាត់នៅភ្លឺ ទាន់គាន់នៅយើងធ្វើបុណ្យទាន់ខែភ្លឺ ដល់ពេលខែងងឹតកូនឯងធ្វើបុណ្យ បានតែអុជធូកនុង បានឃើញតែផ្សែងធូកនុង គាត់ហូបអីមិចបាន? ពេលគាត់នៅរស់នុងណា យើងត្រូវការ គាត់អត់មានសុំកូននោះទេ យើងត្រូវការ ពេលម៉ាក់យើងត្រូវការអ្វី យើងបានទិញអីជូនម្តាយទៅយើងបានបុណ្យ ដល់នេះកុំអោយដូចម៉ាក់ដូចខ្ញុំនេះ សុតចិត្តខំរកលុយសន្សំ បានលុយយកមកចាប់ម៉ូតូចាប់រម៉ក់អោយកូនយកទៅលក់ទៅដូរ ជួនកាលកូនមិននឹងទិញអីអោយយើងហូបនោះផង! អោយម៉ាក់ហូបនោះផង បើសិនជាម៉ាក់វិញណា សុខចិត្តទិញបាយកក ហើយយួទុកអោយកូនហូបចឹងណា សូមសេចក្តីថា សូមសេចក្តីសុខទាំងអស់គ្នា សុំហូបផង ស្អែកហ្នឹងបិណ្ឌ១ហើយ កូនត្រីគោរពម្តាយ គោរពឪ យាយជីដូនជីតាទាំងអស់នុង អោយដល់ពេលកូនមានប្តីទៅ មានអីចឹងទៅក៏កូនដឹងក៏ស្រលាញ់កូនឪពុកម្តាយដូចកូនឯងចឹងដែរអោយចេះគោរពគាត់ចឹង ទាន់គាត់នៅរស់ធ្វើបុណ្យទាន់ខែភ្លឺ ដល់ពេលតែងងឹតកូនធ្វើបុណ្យលំបាកណាស់ ចឹងបានអោយដឹងគុណគាត់កូនទាំងអស់គ្នាចឹង! ដល់ដូចខ្ញុំនេះខ្ញុំលំបាកណាស់ ខ្ញុំមួយឆាកជីវិតនេះខ្ញុំកូនកំព្រា គ្មានបងគ្មានប្អូន គ្មានម្តាយឪនោះទេ ខ្ញុំពឹងខ្លួនឯង រាល់ថ្ងៃណា ខ្ញុំដួលខ្ញុំងើបខ្លួនឯង​ខ្ញុំអត់មានទៅសុំញាតិជិតខាងណា បានបាយ១ចាន គ្មានបងប្អូនណាអោយលុយខ្ញុំ១០០០អត់ទេ អត់មាននោះទេ! ខ្ញុំពឹងដោយខ្លួនឯង បើសិនជាទៅទាល់តែយើងមានប្លងដី មានប្លង់ផ្ទះនុងបានរកគេបាន! អាហ្នឹងវាចឹង!

ក៖ ចុះអ៊ំមានប្រើលេខទូរស័ព្ទទេ?

ខ៖ មានតើ!

ក៖ ចឹងលេខទូរស័ព្ទម៉ាក់អ៊ំលេខប៉ុន្នានដែរ?

ខ៖ អត់ដឹង! ទាល់តែមើលអក្សរ

ក៖អូ

ខ៖ ទាល់តែមើល

ក៖ ចឹងម៉ាក់អ៊ំជាចុងក្រោយអរគុណម៉ាក់អ៊ំនៅក្នុងការសម្ភាស ចឹងបើសិនជាខាងសាលាគេចង់ដាក់សម្លេងរបស់ម៉ាក់អ៊ំដើម្បីទុកអោយកូនចៅជំនាន់ក្រោយគេបានចូលទៅស្តាប់សម្លេងម៉ាក់អ៊ំនៅថ្ងៃនេះ តើម៉ាក់អ៊ំអនុញ្ញាតអោយគេដាក់ដែរឬទេ?

ខ៖ អ៊ំអត់មានពេលទំនេរដែរនោះទេ មកលក់ៗចឹង

ក៖ ត្រូវហើយតែម៉ាក់អ៊ំអនុញ្ញាតអោយគេដាក់សម្លេងរបស់ម៉ាក់អ៊ំដើម្បីទុកអោយគេចូលទៅស្តាប់សម្លេងរបស់អ៊ំ?

ខ៖ ចាស!

ក៖ ចាស!

ខ៖ ចាស!